

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. december 9-i rendes ülésére**

|  |
| --- |
| **Tárgyalandó napirend:**  **A Magyar Kosárlabdázók Országos Szövetsége „Szabadtéri pályák kihelyezési programja” keretében megépülő kosárlabda félpálya kérdése** |

**A napirendet tárgyaló ülés dátuma**: **2024. 12.09.**

**A napirendet tárgyaló ülés:** **Pénzügy. Településfejlesztési és Fenntarthatósági**

**Bizottság, Képviselő-testület**

**Előterjesztő:** **dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:**

**3. Költségkihatások:** A kosárlabda pályák kihelyezésének pénzügyi fedezetét a költségvetésben biztosítani kell

**4. Tényállás bemutatása:**

A Magyar Kosárlabda Országos Szövetség ( MKOSZ ) 2024. december 4. napján kelt levelében értesítette önkormányzatunkat, hogy az ***,,MKOSZ Szabadtéri Pályák kihelyezési Programja ,,*** keretében 3darab szabadtéri kosárlabda félpályát 4 darab kosárlabda palánkkal és gyűrűvel biztosít Telki község Önkormányzata részére az 1. számú rajz szerint.

A kosárlabda félpályák a Pipacsvirág Magyar Angol Kéttanítási Nyelvű Általános Iskola sport udvarán ( aszfalt pálya ) kerülnének elhelyezésre.

A pálya védőtávolsággal számított területe 38,38x 19,49 = 748,02 m2.

Az eszközök részletes leírását a 2. számú melléklet és a kihelyezés feltételeit a megkötendő együttműködési megállapodás 3. sz. melléklet tartalmazza.

Az előzetes helyszíni bejárás és felmérés alapján az önkormányzatnak a kihelyezendő palánkhoz a palánkot tartó betontalapzat megépítését kell biztosítania, melynek becsült költsége kb. 500.000.- Ft.

A sportberuházás megvalósítására az önkormányzat és az MKOSZ között egy együttműködési megállapodásnak 3.sz. melléklet kell létrejönnie.

A megállapodás értelmében a pályák használata ingyenes.

A kihelyezett eszközök az MKOSZ tulajdonában maradnak, azokat az Önkormányzat használatra veszi át.

Az Önkormányzat vállalja a terep előkészítésén felül a szükséges engedélyek beszerzését (amennyiben vannak ilyenek), az üzemeltetést és a karbantartást, a károk saját költségen történő kijavítását.

Telki, 2024. december 4.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2024. (XII. .) Önkormányzat határozata**

**A Magyar Kosárlabdázók Országos Szövetsége „Szabadtéri pályák kihelyezési programja” keretében megépülő kosárlabda félpálya kérdése**

Telki község Önkormányzat Képviselő-testülete úgy határozott, hogy a ,, Magyar Országos Kosárlabda Szövetséggel Szabadtéri pályák kihelyezési programja ,, keretében a Telki 722/5 hrsz-ú ingatlanon megvalósítandó kosárlabda pályák megvalósítását, melynek része 3darab szabadtéri kosárlabda félpálya, 4 darab kosárlabda palánkkal és gyűrűvel kihelyezése támogatja.

A képviselő-testület a pályák előkészítő munkáihoz szükséges 500.000.- forintot költségvetésében biztosítja.

A képviselő-testület az Együttműködési megállapodásban megfogalmazott feltételeket elfogadja és egyúttal, felhatalmazza a Polgármestert az Együttműködési megállapodás aláírására.

**Határidő:** azonnal

**Felelős:** Polgármester